เล็บเป็นสีดำๆน้ำตาลเป็นตั้งแต่จำความได้​ เป็นอันตราย​ต่อร่างกายมั้ยค่ะพอตัดออกก็ยาวเหมือนเดิม
สวัสดีค่ะ หากเล็บมีสีดำมาตั้งแต่วัยเด็ก อาจเป็นไฝ (nail matrix nevus) หรือกระ (lentigo) ของเล็บได้ โดยมักจะเห็นเป็นแถบสีดำที่เล็บ อาจเกิดขึ้เล็บเดียวหรือหลายเล็บก็ได้ ไม่ได้อันตรายอะไร ไม่จำเป็นต้องรักษานอกจากนี้ อาจเป็น Laugier-Hunziker syndrome ซึ่งนอกจากจะทำให้เล็บมีสีดำแล้ว ภายในเยื่อบุช่องปากและเยื่อบุบริเวณอวัยวะเพศ จะเห็นมีส่วนที่เป็นสีดำด้วยแต่หากเล็บเพิ่งมีสีดำมาไม่นาน หรือเพียงไม่กี่ปี หรือมีอาการผิดปกติทางร่างกายอื่นๆ ร่วมด้วยอีก ก็อาจเกิดจากสาเหตุต่างๆ ได้มากมาย เช่น การติดเชื้อราที่เล็บ เป็นโรค lichen planus, psoriasis, amyloidosis, Addison' s disease, hemosiderosis เป็นต้น หรือเกิดจากการใช้ยาบางชนิด เช่น ยาเคมีบำบัดบางอย่าง ยารักษาโรคมาลาเรีย เป็นต้น หรือได้รับสารพิษโลหะหนักเข้าสู่ร่างกาย การทำงานที่ใช้มือสัมผัสกับสีย้อมผม หรือการเขียนเฮนน่าเป็นประจำ เป็นต้นดังนั้น หากเป็นมานานแล้วตั้งแต่จำความได้ และเป็นเหมือนเดิม ไม่ได้มีการเปลี่ยนแปลงอะไร รวมถึงไม่ได้มีอาการอื่นๆ อะไรผิดปกติ ก็ไม่จำเป็นต้องทำอะไรค่ะ